н)
 точка 10.2.1 се изменя, както следва:
 i)
 в раздел CSM_157 текстът преди забележките към фигура 4 се заменя със следното:
 „За проверяване на веригата на сертифициране на тахографска карта бордовите устройства трябва да използват протокола, описан във фигура 4. За всеки сертификат, който чете от картата, бордовото устройство трябва да провери дали полето за оторизация на титуляра на картата (Certificate Holder Authorisation — CHA) е правилно:
 -
 Полето CHA в сертификата на картата трябва да указва сертификат на карта за взаимно удостоверяване на автентичността (вж. допълнение 1, тип данни EquipmentType);
 -
 CHA в сертификат Card.CA трябва да указва MSCA;
 -
 CHA в сертификат Card.Link трябва да указва ERCA.“;
 ii)
 в раздел CSM_159 се добавя следното изречение:
 „Въпреки че съхранението на всички други видове сертификати не е задължително, бордовото устройство задължително съхранява нов свързващ сертификат, представен от картата.“;
 о)
 точка 10.2.2 се изменя, както следва:
 i)
 в раздел CSM_161 текстът преди фигура 5 се заменя със следното:
 „За проверяване на веригата на сертифициране на бордово устройство тахографските карти трябва да използват протокола, описан във фигура 5. За всеки сертификат, представен от бордовото устройство, картата трябва да провери дали полето за оторизация на титуляра на картата (Card Holder Authorisation — CHA) е правилно:
 -
 CHA в сертификат VU.Link трябва да указва ERCA.
 -
 CHA в сертификат VU.CA трябва да указва MSCA.
 -
 Полето CHA в сертификата на бордовото устройство трябва да указва сертификат на бордово устройство за взаимно удостоверяване на автентичността (вж. допълнение 1, тип данни EquipmentType).“;
 ii)
 раздел CSM_165 се заменя със следното:
 „CSM_165
 Ако командата MSE: Set AT бъде изпълнена успешно, картата трябва да зададе посочения VU.PK за последваща употреба при удостоверяване на автентичността на бордовото устройство и временно да съхрани Comp(VU.PKeph). Ако бъдат изпратени две или повече успешни команди MSE: Set AT, преди да е направено договаряне на сесиен ключ, картата трябва да съхрани само последното получено Comp(VU.PKeph). След успешна команда GENERAL AUTHENTICATE картата трябва да инициализира Comp(VU.PKeph).“;
 п)
 точка 10.3 се изменя, както следва:
 i)
 в раздел CSM_170 първият абзац се заменя със следното:
 „Непосредствено след изпратеното от картата случайно число бордовото устройство включва в подписа указанието за титуляря на сертификата, взето от сертификата на картата.“;
 ii)
 в раздел CSM_171 фигура 6 се заменя със следното:
 „
 Фигура 6
 Протокол за удостоверяване на автентичността на бордово устройство
 “;
 iii)
 раздел CSM_174 се заменя със следното:
 „CSM_174
 При получаване на подписа на бордовото устройство в команда EXTERNAL AUTHENTICATE картата трябва да изпълни следните операции:
 -
 Да изчисли удостоверяващия автентичността маркер (authentication token) чрез конкатенация на Card.CHR, случайно число от картата rcard и идентификатора на краткотрайния публичен ключ на бордовото устройство Comp(VU.PKeph),
 -
 Да провери подписа на бордовото устройство, като използва алгоритъма ECDSA и алгоритъма за хеширане, съответстващ на размера на ключовете в двойката ключове VU_MA на бордовото устройство, както е специфицирано в CSM_50, в комбинация с VU.PK и изчисления удостоверяващ автентичността маркер.“;
 р)
 в точка 10.4 раздел CSM_176 се изменя, както следва:
 i)
 подточка 2 се заменя със следното:
 „2.
 Бордовото устройство изпраща на картата публичната точка VU.PKeph